text: Gavà, Viladecans, Sant Vicenç dels Horts, Sant Boi, El Prat i Sant Cugat vibren amb els testimonis dels defensors i defensores | Ciutats Defensores dels Drets Humans
  Gavà, Viladecans, Sant Vicenç dels Horts, Sant Boi, El Prat i Sant Cugat vibren amb els testimonis dels defensors i defensores
  Des que van arribar el passat 2 d'octubre, els defensors i defensores convidats en el marc del projecte han estat participant en diverses activitats en els municipis que han impulsat el projecte.
  Al llarg de diverses xerrades, col·loquis i taules rodones hem pogut conèixer les seves experiències de lluita i defensa dels drets humans. El seu coratge, tenacitat i valentia han impressionat a les persones que hem tingut la sort d'escoltar-los. En aquest espais hem pogut conèixer de més a prop com s'han anat traçant les trajectòries personals de cadascun d'ells, i com, progressivament, va anar augmentant el seu compromís pels drets humans.
  Com recorda la Claudia Garcia "somos la voz de los que no tienen voz, pero igualmente nos la silencian con balas". Els defensors i defensores de drets humans donen veu a problemàtiques que des de diferents poders s'han volgut silenciar. La seva capacitat de denúncia, de mobilització i de transformació queda corroborada per la contundència i la impunitat amb la qual en moltes ocasions se'ls ha volgut, i se'ls vol, silenciar.
  Durant aquesta setmana, continuaran compartint les seves experiències gràcies a les activitats organitzades per l'Ajuntament de Santa Coloma de Gramenet, Lliçà de Vall, Barberà del Vallès, El Prat de Llobregat i Casa Amèrica Catalunya.